Жалба, подадена на 23 февруари 2017 г. — Proximus/Съвет
(Дело T-117/17)
Език на производството: английски
Страни
Жалбоподател: Proximus SA/NV (Брюксел, Белгия) (представител: B. Schutyser, lawyer)
Ответник: Съвет на Европейския съюз
Искания на жалбоподателя
Жалбоподателят иска от Общия съд:
да отмени връченото на жалбоподателя на 23 декември 2016 г. решение на Съвета да възложи поръчката на друг участник в тръжната процедура, а не на жалбоподателя,
да осъди Съвета да заплати съдебните разноски.
Основания и основни доводи
В подкрепа на жалбата си жалбоподателят изтъква едно основание, в рамките на което твърди, че прилаганата методика за оценяване на цената на офертите не допуска да се избере икономически най-изгодната оферта съобразно изискванията на правото на Европейския съюз.
____________